Івонцавічы (Вілейскі раён)

Іво́нцавічы (, ) — вёска ў Вілейскім раёне Мінскай вобласці. Уваходзіць у склад Куранецкага сельсавета.

 Геаграфія 
Знаходзіцца за 7 км на поўнач ад Вілейкі, за 1,5 км ад чыгуначнай станцыі Куранец, за 110 км ад Мінска, на аўтадарозе Вілейка — Докшыцы.

 Гісторыя 
У XVIII стагоддзі вёска ў Вілейскім старостве Ашмянскага павета Вялікага Княства Літоўскага. У 1765 годзе ў складзе маёнтка Куранец, 15 двароў, уласнасць С. Саванеўскай.

Пасля другога падзелу Рэчы Паспалітай (1793) у Расійскай імперыі. У 1800 годзе ў складзе Вілейскага павета Мінскай губерні, шляхецкая ўласнасць. У 1853 годзе фальварак у Вілейскім павеце Віленскай губерні. У пачатку XX стагоддзя вёска ў Куранецкай воласці таго ж павета і губерні, 148 жыхароў, 197 дзесяцін зямлі.

З 1921 года вёска ў складзе Польскай Рэспублікі, належала да Віленскага ваяводства, Вілейскага павета, гміны Куранец.

З лістапада 1939 года ў БССР. З 15 студзеня 1940 года ў Куранецкім раёне Вілейскай вобласці. З 12 кастрычніка 1940 года ў Куранецкім сельсавеце, быў млын. З 25 чэрвеня 1941 года да 3 ліпеня 1944 года акупіравана нацыстамі. У 1944 годзе часткова спалена, былі загублены 34 жыхары. З 20 верасня 1944 года ў Куранецкім, з 5 ліпеня 1946 года ў Вілейскім раёнах Маладзечанскай вобласці. 20 студзеня 1960 года ў Мінскай вобласці. З 1968 года землі ў саўгасе «Вілейскі».

 Насельніцтва 
 1800 год — 11 двароў, 46 жыхароў.
 1866 год — 125 жыхароў, 10 двароў.
 1921 год — 174 жыхары, 29 двароўSkorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 88..
 1931 год — 186 жыхароў, 33 дварыWykaz miejscowości Rzeczypospolitej Polskiej, Warszawa 1938, wolumin — 1, s. 60.
 1960 год — 147 жыхароў.
 1988 год — 80 жыхароў, 37 двароў.
 2008 год — 134 жыхары.

 Зноскі 

 Літаратура 



 Спасылкі 

Катэгорыя:Куранецкі сельсавет
Катэгорыя:Населеныя пункты Вілейскага раёна